als_Latn dik_Latn sag_Latn
Çfarë thotë ngjyra e syve për karakterin tuaj?
Ngjyrën e syve fillimisht e përcakton sasia dhe ndarja e pigmentit me emrin melaninë, e qysh moti ngjyra e syve lidhet edhe me karakteristikë. Zbulojeni shpeshtësinë e ngjyrave në botë
1. Sytë e kafenjtë
Këtë ngjyrë të syve e kanë më së shumti njerëz në botë – mbi 55 për qind e tyre. Ngjyra a kafenjtë ka domethënie të dominimit gjenetik, e këtë ngjyrë e kanë pothuajse të gjithë banorët e Azisë dhe Afrikës. Ngjyra e kafenjtë e syve zakonisht është më e errët sesa krejt të tjerat, e nganjëherë vjen me një nuancë intensive të errët që duket gati e zezë, edhe pse në fakt ngjyra e zezë e syve nuk ekziston, shkruan ‘Aclens’
Karakteristikat e njerëzve me sy të kafenjtë
E kafenjta është një ngjyrë e fortë dhe e pasur, e cila lidhet e energjinë e tokës, kreativitetin, ngulmin dhe fertilitetin. Njerëzit me sy të kafenjtë konsiderohen si njerëz ë ndjeshëm, të pavarur dhe besnikë. Gjithashtu, kjo ngjyrë paraqet edhe dëshirë të madhe seksuale, dëshirë për shoqërim dhe shprehje. Gjërat materiale nuk janë shumë të rëndësishme për ta sa është harmonia në lodhje dhe pozita në shoqëri. Mangësi e kanë kotësinë, si dhe egon e ndjeshme, transmeton gazeta Kosova Sot Online.
2. Sytë me ngjyrë të lajthisë
Kjo ngjyrë e syve është e ngjashme me të kafenjtën, por zakonisht është më e ndritshme. Sytë me këtë ngjyrë kanë përqindje më të lartë të melaninës përgjatë skajit të iridës. Ngjyra e këtyre syve mund të varet nga drita, kështu që mund të bëhen me nuanca të bakrit, të gjelbrës dhe së kafenjtës. Në botë këtë ngjyrë e kanë rreth 12 për qind e njerëzve.
Njerëzit me sy me ngjyrë të lajthisë shpesh përshkruhen si njerëz të pafrikshëm dhe të gatshëm për sfida jetësore. Zakonisht janë të bukur dhe tërheqës, edhe pse në vardisje nuk janë aspak agresivë dhe të drejtpërdrejtë, por modestë. Në punë janë të aftë, por nganjëherë përtacë. Mangësi e kanë ngutjen dhe janë të prirë të bëhen më të mençur sesa që janë.
3. Sytë e kaltër
Ngjyra e kaltër e syve është një karakteristikë gjenetike trashëguese, e për këtë arsye është më pak e pranishme në botë. Kjo ngjyrë formohet si rezultat i mungesës së pigmentit, ndërsa kaltërsia është në fakt përhapje e dritës që reflektohet nga irida. Në botë vetëm rreth tetë për qind e njerëzve kanë ngjyrë të kaltër të syve.
Karakteristikat e njerëzve me sy të kaltër
Ngjyra e kaltër e syve është intensive dhe lidhet me qiellin, energjinë, ngarkesën elektrike dhe mendimin racional. Njerëzit me sy të kaltër konsiderohen si të hapur, simpatikë dhe miqësorë. Përveç kësaj, ata janë spontanë, të gatshëm të provojnë gjëra të reja dhe kanë një anë spirituale të zhvilluar të personalitetit. I vërejnë gjërat të cilat të tjerëve u ikin, e mangësi e kanë faktin që janë shumë llafazanë dhe të ngutur.
4. Sytë e gjelbër
Sytë me këtë ngjyrë shpesh përzihen me sytë me ngjyrë të lajthisë, por janë krejtësisht më ndryshe. Dallimi themelor është në faktin që ata në vete kanë pjesë të kafenjta. Kjo ngjyrë konsiderohet si më e rralla në botë, ndërsa e ka vetëm 2 për qind e popullatës. Gjelbërsia vjen nga një sasi e vogël e pigmentit në sy, në kombinim me nuanca të verdha-arta, veçanërisht rreth iridës.
Karakteristikat e njerëzve me sy të gjelbër
Ngjyra e gjelbër e syve e simbolizon karizmin, risinë, rininë dhe shëndetin. Njerëzit me sy të gjelbër përshkruhen si adhurues të aventurave dhe të të gjitha llojeve të kënaqësive në jetë. Janë oratorë të mirë dhe rrallë janë të vetmuar. Në shtrat janë të mbushur me pasion, por në dashuri janë të ndryshueshëm dhe as vetë nuk e dinë se çfarë dëshirojnë, derisa në fushat tjera të jetës kjo nuk vlen. Mangësi e kanë kokëfortësinë, manipulimin dhe xhelozinë.
5. Sytë e hirtë
Kjo ngjyrë e syve shpesh mendohet të jetë e kaltër, por sytë e tillë me të vërtetë janë të hirtë – përkatësisht të argjendtë. Sikur edhe sytë e gjelbër, janë shumë të rrallë, e kanë edhe më pak pigment sesa sytë e kaltër. Kjo ngjyrë e syve është më e shpeshta në shtetet e Evropës Lindore.
Karakteristikat e njerëzve me sy të hirtë
Ngjyra e hirtë e syve është e rrallë, ndërsa simbolizon urtësinë dhe forcën e karakterit. Njerëzit me këtë ngjyrë të syve përshkruhen si liderë të lindur të cilët mund të gjejnë zgjidhje edhe kur të tjerët nuk i shohin ato. Përshtaten lehtë, janë të qetë dhe adhurues të natyrës. Nuk janë tepër të hapur, por janë shumë të ndjeshëm dhe romantikë. Kanë qëndrim racional në jetë, janë besnikë dhe të prirë për lidhje të gjata. Mangësi e kanë ndjeshmërinë e tepërt.
6. Sytë me ngjyrë të qelibarit
Kjo ngjyrë është variacion i krijuar nga ngjyra e kafenjtë, me më pak pigment, por me nuanca shtesë të ngjyrës së bakrit dhe arit. Efekti i verdhë vjen nga pigmenti me emrin lipokrom. Këtë ngjyrë të syve e kanë rreth 2 për qind të njerëzve.
Karakteristikat e njerëzve me sy me ngjyrë të qelibarit
Për njerëzit me këtë lloj të syve thuhet se janë shumë temperamentë, të mbushur me pasion dhe tepër aktivë. Janë të përkushtuar në të gjitha punët që bëjnë, janë garues dhe pëlqejnë tërheqjen e vëmendjes. Përveç kësaj, përshkruhen si misteriozë, si persona që nuk pëlqejnë ndarjen e privatësisë dhe si persona që vështirë dashurohen. Megjithatë, nëse dashurohen janë shumë besnikë, ndërsa mangësi e kanë grindjen dhe padurimin.
Mos i humb
-
Haziri ende nuk e di nëse do të rikandidoj për Gjilanin
-
Pacolli: Ta shpëtojmë Kosovën, ta bëjmë një qeveri me bazë të gjerë
-
Krasniqi: Qeveria e ardhshme t`i thotë “JO” demarkacionit
-
Krahu i UÇK-së në BDI, presion Zaevit për ligjin e gjuhës shqipe
-
Mustafa thotë se vendimet e tij nuk janë fjalë por veprime konkrete
-
May kërkon të vendosë rregull në qeveri
-
LDK e VV takohen sërish
-
Shqiptari tenton ta vrasë gruan me 6 thika
-
Dy tonë kanabis kapen në Mesdhe
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn